b'\n_START_ARTICLE_\nSvetovno prvenstvo v nogometu 2010 - kvalifikacije\n_START_SECTION_\nSodelujo\xc4\x8de dr\xc5\xbeave\n_START_PARAGRAPH_\nDo 15. marca 2007 je sodelovanje v kvalifikacijah potrdilo 204 nacionalnih nogometnih zvez: 203 izmed takratnih 207 \xc4\x8dlanic Fife in \xc4\x8crna gora, ki je kasneje postala 208. \xc4\x8dlanica Fife. V to kvoto je zajeta tudi JAR, ki je prav tako odigrala kvalifikacije, saj le te \xc5\xa1tele tudi za preboj na Afri\xc5\xa1ki pokal narodov 2010. Kon\xc4\x8dna \xc5\xa1tevilka sodelujo\xc4\x8dih reprezentanc je tako presegla predhodni rekord 199 reprezentanc, kolikor se jih je udele\xc5\xbeilo kvalifikacij za Svetovno prvenstvo 2002. Za kvalifikacije se do 15. marca 2007 ni uspelo registrirati \xc5\xa1tirim \xc4\x8dlanicam Fife: Butanu, Bruneju, Laosu in Filipinom._NEWLINE_Do konca zbiranja prijav in registracijskega postopka se je tekovamnju uspelo naknadno priklju\xc4\x8diti Butanu, medtem ko so pro\xc5\xa1nji Bruneja in Filipinov zavrnili._NEWLINE_Sredi kvalifikacij je sicer pet reprezentanc odpovedalo nastope, brez da bi odigrali eno samo sre\xc4\x8danje. To so bile naslednje reprezentance: Butan, Srednjeafri\xc5\xa1ka republika, Eritreja, Guam in S\xc3\xa3o Tom\xc3\xa9 in Pr\xc3\xadncipe. Prav tako je rok za registracijski postopek za Ju\xc5\xbenopacifi\xc5\xa1ke igre (ki so pomenile tudi uvodni krog kvalifikacij) zamudila Papua Nova Gvineja, ki nato v kvalifikacijah ni ve\xc4\x8d sodelovala.'